Små til ganske store fluer (3,5– 20 mm lange) med slank kropp og lange, tynne bein. Brystet har bare korte hår midt oppe på ryggen, men det finnes noen kraftige børster langs kanten av ryggen. Sidene er kledt med lange hår. Bakkroppen er sylindrisk, lang og tynn hos hannene, men gjerne noe oppsvulmet hos hunnene fordi de bærer mange egg. Et eller flere av hannens bukledd har oftest forskjellige slags utvekster som står i sammenheng med de store, ytre kjønnsorganene på bakkroppsspissen.